Sibyl Vane

Sibyl Vane on 2010. aastal Pärnus loodud indie-/alternatiivroki trio, kuhu kuuluvad Helena Randlaht (vokaal, kitarr), Heiko Leesment (bass) ja Kristo Otter (trummid).

Muusikaliselt paigutub Sibyl Vane alternatiivroki, bluusi ja popi piirile, seda iseloomustab melanhoolne ekspressiivne helipilt. Bändi esimesed kaks albumit "Love, Holy Water & TV" ja "Sibyl Vane" avaldati Läti plaadifirma I Love You Records poolt. 2020. aastal avaldati album "Duchess". 

2018. aastal sai ansambel lauluga "Thousand Words" Eesti Laulu konkursil neljanda koha. Bänd on olnud mitme sotsiaalse probleemi eestkõneleja  Pärnu Postimees, 8.12.2023. ja andnud heategevuskontserte Postimees, 01.02.2022.  Pärnu Postimees, 14.06.2019.  Oma kodulinna Pärnu eestkõnelejatena avaldas bänd 2019. aastal spetsiaalse interaktiivse turistikaardi. Delfi, 06.04.2019.

 Ajalugu 
 Loomine ja debüütalbum "Love, Holy Water & TV" 
Ansambel sündis ühekordse projektina kontserdi jaoks, kus pidi mängima ansambel John Stuart Mill. Kuna laulja ei saanud osaleda, kutsusid John Stuart Millis osalenud Helena Randlaht ja Heiko Leesment trumme mängima Mark Kostrovi. Uuele koosseisule andis Randlaht nime Oscar Wilde'i romaani "Dorian Gray portree" tegelase Sibyl Vane'i järgi.Noortebänd 2011 võitja Sibyl Vane salvestab esimest plaati Kitarr, 30.09.2012.

2011. aastal salvestas bänd oma esimese stuudiosingli "What's My Name". Samal aastal osales Sibyl Vane konkursil Noortebänd 2011, kus võideti lisaks peaauhinnale ka mitu eriauhinda.

2012. aastal sõlmis Sibyl Vane Läti plaadifirmaga I Love You Records plaadilepingu, mille tulemusel ilmus 5. novembril 2012 ansambli debüütalbum "Love, Holy Water & TV". Sellele järgnes turnee, kus kolme aasta jooksul anti Baltimaades, Rootsis, Soomes, Ukrainas, Suurbritannias ja Poolas ligi üle 100 kontserti. Teiste hulgas esines ansambel Baltikumi suurematel muusikafestivalidel Positivus ja Summer Sound ning astus üles Riias koos USA alternatiivrokiansambliga Garbage.

Detsembris salvestas Sibyl Vane Kaunases esimese Eesti bändina oma loo "Sugar High" rahvusvahelisele veebimuusikakanalile Balcony TV, mis avaldati 18. jaanuaril 2013. Elu24, 21.01.2013.

Esimese Balti regiooni artistina valiti Helena Randlaht 2013. aasta mais Rootsi kitarritootja Hagström esindusartistide nimistusse., intro.lv, 04.06.2013.

2014. aastal ilmus Sibyl Vane'i singel "Supersonic" Los Angeleses paikneva plaadifirma Cleopatra Records rahvusvahelisel kogumikul "Indie Rock Girls With Guitars". Samal aastal ilmus bändi esimene muusikavideo loole "On 'til Dawn".

 Teine album "Sibyl Vane" 
2015. aasta kevadel avaldas bänd esimese loo uue albumi materjali hulgast. Varasemast erineva kõlaga "Slow Dance" ilmus 20. aprillil 2015.

Järgneva aasta jooksul andis bänd üksikuid kontserte, pühendudes peamiselt tööle stuudios. 2016. aasta 15. septembril avaldas Sibyl Vane singli "Clusterfuck". 28. märtsil 2017 avaldas I Love You Records oma veebikanalites bändi kolmanda singli ja muusikavideo loole "Bomber".

21. aprillil 2017 andis sama firma Eestis, Lätis ja Leedus välja bändi teise stuudioalbumi "Sibyl Vane". Minimalistliku disainiga mustvalge omanimeline album on bändi enda sõnul pretensioonitu, andes kuulajatele vabad käed tähenduste andmisele. Ühtlasi märgib mustvalge kujundus muutust bändi helikeeles. Müürileht, 22.09.2017.

 Eesti laul 2018 ja kolmas album "Duchess" 
Sibyl Vane osales konkursil Eesti laul 2018 looga "Thousand Words". Bänd jõudis finaali kümne parema sekka, kus žürii häältega saavutati 2. ja rahva häälte liitmisel 4. koht. "Thousand Words" oli esimene lugu, mille bänd avaldas oma kolmandalt albumilt. 20. juunil 2018 avaldas bänd singli "I Don't Drive". Suvel 2018 astus bänd üles väljamüüdud kontserdil 10 000 inimese ees Haapsalu lossihoovis, kus soojendati Two Cellost. Õhtuleht, 18.07.2018.

2020. aasta märtsis avaldas ansambel muusikavideo loole "I Want You" plaadilt "Duchess", mille ilmumine on kavandatud aprilli. Plaadi salvestas bänd Eesti Rahvusringhäälingu ja Sonic Media stuudiotes 2019. aastal, salvestas ja miksis Siim Mäesalu.Sibyl Vane avaldas muusikavideo uuele singlile "I Want You" ERR, 26.03.2020. Eesti Muusikaauhindadel oli "Duchess" nomineeritud aasta rokkalbumi auhinnale. 

 Heategevuslik kontsertalbum "Live" ja "Love, Holy Water and TV" 10. sünnipäev 

2022. aasta alguses astus Sibyl Vane üles Botik Live Sessionil ja andis veebikontserdi, millega toetati Pärnu naiste tugikeskust.  Pärnu Postimees, 01.02.2022.  22. juunil 2022 valiti Sibyl Vane soojendama briti alternatiivroki legendi Placebo Lätis Sigulda lossivaremetes. Väljamüüdud kontserdil osales üle 5000 inimese. ERR, 10.06.2022. 

2022. aasta augustis liitub bändiga trummar Kristo Otter. 2022. aasta 4. novembril avaldas Sibyl Vane koostöös Läti plaadifirmaga I Love You Records välja 2012. aastal ilmunud debüütalbumi "Love, Holy Water and TV" 10. sünnipäevaversiooni. Sibyl Vane tähistab debüütalbumi sünnipäeva tuuri ja albumi eriväljaannetega Postimees, 31.10.2022. Album ilmus esmakordselt vinüülil, 150 nummerdatud koopiana kassetil ja duubel-CDna. Remasterdatud albumile lisati eraldi CD, millel on 11 erinevat seni avaldamata demo ja miksi. Albumi sünnipäevatuuri raames anti kontserdid Eestis ja Lätis.

2023. aasta kevadel astusid Pärnu Kontserdimajas üles Sibyl Vane ja Pärnu linnaorkester. Esmakordselt toimunud Pärnu levimuusikapäeval esitasid nad koostöös pala "White Trash", mille seade tegi Indrek Palu. Loo salvestus avaldati muusikavideona.  YouTube, 01.10.2023.

2023. aasta naistepäeval vägivalla temaatikale keskendunud eestindus 2020. aasta stuudioalbumi loost "Duchess". Eestikeelde tõlgituna kandis pala nime "Hertsoginna" ja selles astus külalissolistina üles Kaisa Ling. Sibyl Vane´i panus Pärnus naiste tugikeskuse toetuseks ja laiemalt vägivallaennetusse tõi neile 2023. aasta detsembris president Kersti Kaljulaidi fondi ja tugikeskuse auhinna "Okas".  Pärnu Postimees, 08.12.2023.
 Neljas album Vortex 
28. novembril 2025 avaldas Sibyl Vane pärast viie aastast pausi esimese uue stuudiosalvestuse "Circuits of Desire" koos muusikavideoga, mille autoriks on Peeter Paaver. Ühtlasi andis bänd teada, et 2026. aastal ilmub nende neljas stuudioalbum pealkirjaga "Vortex".  MuusikaPlaneet, 28.11.2025.

 Diskograafia 
 LP-d 
"Love, Holy Water and TV" (I Love You Records, 2012) - CD
"Sibyl Vane" (I Love You Records, 2017) - CD ja LP
"Duchess" (2020) - CD, LP ja MC
"Live" (2022) - LP
"Love, Holy Water and TV" 10th Anniversary edition (2022) - CD, LP ja MC

 Singlid 
"What's My Name" (2011)
"Get Out of Town" (2012)
"Supersonic" (2012)
"Honey Tree" (2012)
"Slow Dance" (2015)
“Clusterfuck” (2016)
"Never Let Me Down Again (Depeche Mode cover)" (2017)
“Bomber” (2017)
"No 44" (2017)
"Thousand Words" (2017)
"I Don't Drive" (2018)
"Go Baby Go" (2020)
"I Want You" (2020)
"White Trash" koos Pärnu linnaorkestriga (2022)
"Krishna Sisters" (2022)
"Hertsoginna" koos Kaisa Ling Thingiga (2023)
"Circuits of Desire" (2025)
"Vortex" (2026)

 Muusikavideod 
 "Door In The Floor" (2012)
 "On 'til Dawn" (2014)
 "Bomber" (2017)
 "No 44" (2017)
 "A Time To Breathe In" (2017)
"I Want You" (2020)
"Love Department" (2020)
"White Trash"(LIVE) (2022)
"Krishna Sisters (2022)
"White Trash" koos Pärnu linnaorkestriga (2023)
Circuits of Desire (2025)

Viited

 Välislingid 
Bändi koduleht
Ansambli leht Facebookis
Ansambli leht Soundcloudis
Ansambli kanal Youtube'is

Kategooria:Eesti ansamblid